Title: Krvave Balkanske Milijarde
Description: U knjizi na 650 strana novinarskog istraživanja novinar Domagoj Margetić razotkriva i objavljuje dokumente:

O tajnim finansijskim dogovorima ratnog Beograda i Zagreba;

O vezama političkih elita u Zagrebu, Beogradu, Ljubljani, Sarajevu, Prištini, Podgorici s međunarodnim organizovanim kriminalom;

Kako se kroz banke na Balkanu prao „narko novac“, odnosno kako su banke organizovano uz znanje vlasti prale novac međunarodnih narko kartela i kako su na tim poslovima zarađivale balkanske političke elite;

Koji su tajni naftni dogovori Zagreba i Beograda uoči raspada bivše SFRJ i početka rata;

Kako su preko Zagreba oprane Miloševićeve milijarde;

Gde je nestalo i kako je sakriveno čak 150 milijardi evra s tajnih računa, koji su izneseni iz Hrvatske, Slovenije, Bosne i Hercegovine, Srbije, Crne Gore;

Šta skriva tajna lična arhiva Ivana Krajačića – Steve, nekad najmoćnijeg jugoslovenskog obaveštajca iz senke;

Tajna dokumenta NATO-a, BND-a, SFOR-a i UN-a o organizovanom kriminalu na Balkanu;

Tajna dokumenta iz arhive Borke Vučić i Vuka Obradovića o pozadini ubistva Zorana Đinđića;

Tajna dokumenta Miloševićeve bankarke Borke Vučić o tajnim bankarskim aranžmanima Zagreb i Beograda ratnih devedesetih godina.
Subjects: Corruption, Balkan peninsula